શીર્ષક: ઈરાની સૈન્યના રિવૉલ્યુશનરી ગાર્ડને અમેરિકાએ 'આતંકવાદી સંગઠન' જાહેર કર્યું\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ટ્રમ્પે જ્યારથી ઈરાન સાથે પરમાણુ કરાર તોડ્યો છે, ત્યારથી બંને દેશો વચ્ચે તણાવ વધ્યો છે. 

વ્હાઈટ હાઉસનું કહેવું છે કે આઈઆરજીસીનો અર્થ 'ઇંપ્લિમેંટિંગ ઇટ્સ ગ્લોબલ ટેરરિસ્ટ કૅમ્પેન' છે.

રાષ્ટ્રપતિ ટ્રમ્પે સોમવારે પોતાના નિવેદનમાં જણાવ્યું, "વિદેશ મંત્રાલયનો આ બહુ મોટો નિર્ણય છે. ઈરાન આતંકવાદને પ્રોત્સાહન આપવાની સાથે આઈઆરજીસીમાં સક્રિય રીતે સામેલ છે."

અમેરિકાએ આઈઆરજીસી અને તેની સાથે સંકળાયેલી સંસ્થાઓ પર આતંકવાદને સમર્થન આપવાનો અને માનવઅધિકારોનું ઉલ્લંઘન કરવાનો આક્ષેપ કર્યો છે.

ટ્રમ્પે કહ્યું કે આ રીતે ઈરાન પર દબાણ વધશે. "જો તમે આઈઆરજીસી સાથે સંબંધ રાખો છો તો તમે આતંકવાદને સમર્થન આપો છો."

માનવામાં આવે છે કે રિવૉલ્યુશનરી ગાર્ડમાં હાલ જમીનદળ, નૌસેના, હવાઈદળ અને ઈરાનના રણનૈતિક હથિયારોની દેખરેખ રાખતા સવા લાખ જવાન છે. તે ઉપરાંત ગાર્ડ સંલગ્ન 90 હજાર પુરુષો અને સ્ત્રીઓ સહિતની વૉલન્ટરી ફોજ છે.

આ સંગઠન ઈરાની તેલ નિગમ અને ઇમામ રઝાની દરગાહ બાદ દેશનું ત્રીજું સૌથી ધનિક સંગઠન છે.

તમે આ વાંચ્યું કે નહીં?

કલમ 370 પર મહેબૂબા મુફ્તીની ભાજપને ચેતવણી

એનડીટીવી ઇન્ડિયાની વેબસાઇટના અહેવાલ મુજબ મહેબૂબા મુફ્તીએ કલમ 370 મુદ્દે ચેતવણી આપતાં કહ્યું કે ભાજપ બારૂદના ગંજ પર ઊભેલા કાશ્મીરમાં આગ સાથે ન રમે.

સોમવારે ભાજપે લોકસભા ચૂંટણી માટેનો ઢંઢેરો જાહેર કર્યો, જેને 'સંકલ્પપત્ર' નામ આપવામાં આવ્યું છે. આ અંગે હુમલો કરતાં પીડીપીનાં પ્રમુખ મહેબૂબા મુફ્તીએ કહ્યું કે, જો વાત કાશ્મીરના વિશેષ દરજ્જાની હોય તો ભાજપે આગ સાથે ન રમવું જોઈએ.

સાથે જ તેમણે ચેતવણી પણ આપી હતી કે કલમ 370ને નાબૂદ કરવી એ રાજ્યની ભારતમાંથી આઝાદી હશે.

મહેબૂબા મુફ્તીએ કહ્યું, "જો તમે કાશ્મીરને કલમ 370માંથી મુક્ત કરો છો, તો આપ રાજ્યને દેશમાંથી મુક્ત કરો છો. મેં ઘણી વખત કહ્યું છે કે આ કલમ જ જમ્મુ-કાશ્મીરને દેશ સાથે જોડે છે."

"જો તમે આ સેતુને તોડો તો ભારત રાજ્ય પર પોતાનું નિયંત્રણ પણ ગુમાવશે."

"જમ્મુ-કાશ્મીર વિસ્ફોટકના ઢગ પર છે, એ તો તમે પુલવામામાં જોઈ જ લીધું છે, જો ભાજપ પોતાનાં આવાં નિવેદનો અને ઇરાદા નહીં છોડે તો માત્ર જમ્મુ નહીં આખો દેશ સળગશે, તેની અસર સમગ્ર દક્ષિણ એશિયામાં થશે."

તેમણે કહ્યું, "મારી ભાજપને ચેતવણી છે કે તેઓ આગ સાથે રમવાનું બંધ કરે. જમ્મુ-કાશ્મીર વિસ્ફોટક છે, જો તમે તણખો મૂકશો તો બધું જ રાખ થઈ જશે, કોઈ કાશ્મીર અને કોઈ ભારત નહીં હોય."

મધ્યપ્રદેશમાં 281...